CELEX: 32012R0594
Language: fi
Date: 2012-07-05 00:00:00
Title: Komission asetus (EU) N:o 594/2012, annettu 5 päivänä heinäkuuta 2012 , asetuksen (EY) N:o 1881/2006 muuttamisesta elintarvikkeissa olevien vierasaineiden okratoksiini A:n, muiden kuin dioksiininkaltaisten PCB-yhdisteiden ja melamiinin enimmäismäärien osalta  ETA:n kannalta merkityksellinen teksti

6.7.2012   
            
            
               FI
            
            
               Euroopan unionin virallinen lehti
            
            
               L 176/43
            
         KOMISSION ASETUS (EU) N:o 594/2012,
   annettu 5 päivänä heinäkuuta 2012,
   asetuksen (EY) N:o 1881/2006 muuttamisesta elintarvikkeissa olevien vierasaineiden okratoksiini A:n, muiden kuin dioksiininkaltaisten PCB-yhdisteiden ja melamiinin enimmäismäärien osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon elintarvikkeissa olevia vierasaineita koskevista yhteisön menettelyistä 8 päivänä helmikuuta 1993 annetun neuvoston asetuksen (ETY) N:o 315/93 (1) ja erityisesti sen 2 artiklan 3 kohdan,
   sekä katsoo seuraavaa:
   
               (1)
            
            
               Komission asetuksessa (EY) N:o 1881/2006 (2) vahvistetaan tiettyjen elintarvikkeissa esiintyvien vierasaineiden enimmäismäärät.
            
         
               (2)
            
            
               Asetuksen (EY) N:o 1881/2006 muuttamisesta annetussa komission asetuksessa (EU) N:o 1259/2011 (3) vahvistetaan muille kuin dioksiininkaltaisille PCB-yhdisteille uudet enimmäismäärät, joita sovelletaan 1 päivästä tammikuuta 2012. On aiheellista säätää, että kyseisiä enimmäismääriä ei sovelleta elintarvikkeisiin, jotka on ennen edellä mainittua määräaikaa saatettu laillisesti markkinoille.
            
         
               (3)
            
            
               Asetuksen (EY) N:o 1881/2006 muuttamisesta annetussa komission asetuksessa (EU) N:o 105/2010 (4) vahvistetaan mausteiden sisältämän okratoksiini A:n lopullinen alhaisempi enimmäismäärä, jonka oletetaan olevan hyviä käytäntöjä noudattamalla saavutettavissa. Asetuksessa säädetään lisäksi korkeammasta enimmäismäärästä, jota sovelletaan rajoitetun ajan, jotta mausteita tuottavilla mailla olisi mahdollisuus ottaa käyttöön ennalta ehkäisevät toimenpiteet, eikä kauppa häiriintyisi kohtuuttomasti. Asetuksessa säädetään lisäksi, että olisi arvioitava, ovatko okratoksiini A:n alhaisemmat tasot saavutettavissa, jos eri puolilla maailmaa sijaitsevilla tuotantoalueilla noudatetaan hyviä käytänteitä. Arviointi piti suorittaa ennen kuin okratoksiini A:n alhaisempia enimmäismääriä oli määrä alkaa soveltamaan. Vaikka hyvien käytänteiden noudattaminen eri puolilla maailmaa sijaitsevilla tuotantoalueilla onkin selvästi parantunut, okratoksiini A:n suunniteltu alhaisempi enimmäismäärä jää jatkuvasti saavuttamatta Capsicum spp.:n osalta. On sen vuoksi aiheellista lykätä alhaisemman enimmäismäärän soveltamista Capsicum spp.:n osalta.
            
         
               (4)
            
            
               Vehnägluteenia tuotetaan tärkkelystuotannon rinnakkaistuotteena. Esitetyn näytön perusteella vehnägluteenin sisältämät okratoksiini A:n nykyiset enimmäismäärät eivät ole – mahdollisesti vaihtuvien ilmasto-olojen vuoksi – enää saavutettavissa, erityisesti varastointikauden lopussa, vaikka varastoinnissa noudatettaisiin hyviä käytänteitä. On sen vuoksi aiheellista muuttaa nykyinen enimmäispitoisuus tasolle, joka on saavutettavissa hyviä käytänteitä noudattamalla ja joka edelleen tarjoaa korkean suojan tason ihmisten terveydelle.
            
         
               (5)
            
            
               Euroopan elintarviketurvallisuusviranomaisen alaisuudessa toimiva elintarvikeketjun vierasaineita käsittelevä tiedelautakunta on komission pyynnöstä antanut 4 päivänä huhtikuuta 2006 elintarvikkeiden sisältämää okratoksiini A:ta koskevan ajantasaistetun tieteellisen lausunnon (5), jossa otetaan huomioon uusi tieteellinen tieto ja määritellään siedettäväksi viikkosaanniksi (tolerable weekly intake, TWI) 120 ng/kg rp. Tässä asetuksessa suunnitellut okratoksiini A:n enimmäismääriä koskevat muutokset tarjoavat elintarviketurvallisuusviranomaisen lausunnon päätelmien mukaisesti edelleen korkean suojan tason ihmisten terveydelle.
            
         
               (6)
            
            
               Elintarviketurvallisuusviranomainen on komission pyynnöstä antanut 18 päivänä maaliskuuta 2010 rehuissa ja elintarvikkeissa esiintyvää melamiinia koskevan tieteellisen lausunnon (6). Elintarviketurvallisuusviranomaisen havaintojen mukaan altistuminen melamiinille voi johtaa kiteiden muodostumiseen virtsateihin. Nämä kiteet voivat vahingoittaa proksimaalista tubulusta, ja niitä on havaittu eläimissä ja lapsissa, kun rehua ja äidinmaidonkorviketta on väärennetty lisäämällä siihen melamiinia, ja tämä on johtanut eräissä tapauksissa kuolemaan. Codex Alimentarius -komissio on vahvistanut melamiinin enimmäispitoisuudet rehussa ja elintarvikkeissa (7). Kansanterveyden suojelemiseksi on aiheellista sisällyttää kyseiset elintarviketurvallisuusviranomaisen lausunnon päätelmien mukaiset enimmäismäärät asetukseen (EY) N:o 1881/2006.
            
         
               (7)
            
            
               Tämän vuoksi asetusta (EY) N:o 1881/2006 olisi muutettava.
            
         
               (8)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, eivätkä Euroopan parlamentti ja neuvosto ole vastustaneet niitä,
            
         ON HYVÄKSYNYT TÄMÄN ASETUKSEN:
   1 artikla
   Muutokset
   Muutetaan asetus (EY) N:o 1881/2006 seuraavasti:
   
               1)
            
            
               Muutetaan 11 artiklan ensimmäinen kohta seuraavasti:
               
                           a)
                        
                        
                           Korvataan johdantolause seuraavasti:
                           ”Tätä asetusta ei sovelleta tuotteisiin, jotka on saatettu markkinoille ennen a–f kohdassa tarkoitettuja päivämääriä kyseisinä aikoina sovellettujen säännösten mukaisesti:”
                        
                     
                           b)
                        
                        
                           Lisätään e ja f alakohta seuraavasti:
                           
                                       ”e)
                                    
                                    
                                       liitteessä olevassa 5 jaksossa vahvistettujen muiden kuin dioksiininkaltaisten PCB-yhdisteiden enimmäismäärien osalta ennen 1 päivää tammikuuta 2012;
                                    
                                 
                                       f)
                                    
                                    
                                       liitteessä olevassa 2.2.11 kohdassa vahvistettujen Capsicum spp.:n sisältämän okratoksiini A:n enimmäismäärän osalta ennen 1 päivää tammikuuta 2015.”
                                    
                                 
                     
         
               2)
            
            
               Muutetaan liite tämän asetuksen liitteen mukaisesti.
            
         2 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan sen voimaantulopäivästä, lukuun ottamatta liitteen 2.2.11 kohdassa vahvistettuja säännöksiä, joita sovelletaan 1 päivästä heinäkuuta 2012.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 5 päivänä heinäkuuta 2012.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EYVL L 37, 13.2.1993, s. 1.
   
      (2)  EUVL L 364, 20.12.2006, s. 5.
   
      (3)  EUVL L 320, 3.12.2011, s. 18.
   
      (4)  EUVL L 35, 6.2.2010, s. 7.
   
      (5)  EFSA Panel on Contaminants in the Food Chain (CONTAM); Scientific Opinion on Ochratoxin A in Food EFSA Journal 2006; 365:1-56. Saatavilla verkossa osoitteessa: http://www.efsa.europa.eu/en/efsajournal/doc/365.pdf
   
      (6)  EFSA Panel on Contaminants in the Food Chain (CONTAM) ja EFSA Panel on Food Contact Materials, Enzymes, Flavourings and Processing Aids (CEF); Scientific Opinion on Melamine in Food and Feed. EFSA Journal 2010; 8(4):1573. [145 s.]. doi:10.2903/j.efsa.2010.1573. Saatavilla verkossa osoitteessa: www.efsa.europa.eu
   
      (7)  Report on the Thirty-Third Session of the Joint FAO/WHO Food Standards Programme, Codex Alimentarius Commission, Geneva, Switzerland, 5–9 July 2010 (ALINORM 10/33/REP).
   
      LIITE
      Muutetaan asetuksen (EY) N:o 1881/2006 liite seuraavasti:
      
                  1)
               
               
                  Muutetaan 2.2 jakso Okratoksiini A seuraavasti:
                  
                              a)
                           
                           
                              Korvataan 2.2.2 kohta seuraavasti:
                              
                                          ”2.2.2.
                                       
                                       
                                          Kaikki käsittelemättömistä viljoista saadut valmisteet, mukaan luettuna jalostetut viljavalmisteet ja suoraan ihmisravinnoksi tarkoitetut valmisteet, lukuun ottamatta 2.2.9, 2.2.10 ja 2.2.13 kohdassa lueteltuja elintarvikkeita.
                                       
                                       
                                          3,0”
                                       
                                    
                        
                              b)
                           
                           
                              Korvataan 2.2.11 kohta seuraavasti:
                              
                                          ”2.2.11.
                                       
                                       
                                          Mausteet, mukaan luettuna kuivatut mausteet
                                       
                                       
                                           
                                       
                                    
                                          
                                             Piper spp. (niiden hedelmät, valko- ja mustapippuri mukaan luettuina)
                                          
                                             Myristica fragrans (muskottipähkinä)
                                          
                                             Zingiber officinale (inkivääri)
                                          
                                             Curcuma longa (maustekurkuma)
                                       
                                       
                                          15 μg/kg
                                       
                                    
                                          
                                             Capsicum spp. (niiden kuivatut hedelmät, kokonaisina tai jauhettuina, maustepaprikat, chilijauhe, cayenne ja paprika mukaan luettuina)
                                       
                                       
                                          30 μg/kg 31.12.2014 asti
                                          15 μg/kg 1.1.2015 alkaen
                                       
                                    
                                          Yhtä edellä olevaa maustetta sisältävät mausteseokset
                                       
                                       
                                          15 μg/kg”
                                       
                                    
                        
                              c)
                           
                           
                              Lisätään 2.2.12 kohdan jälkeen 2.2.13 kohta seuraavasti:
                              
                                          ”2.2.13.
                                       
                                       
                                          Muu kuin suoraan kuluttajalle myyty vehnägluteeni
                                       
                                       
                                          8,0”
                                       
                                    
                        
            
                  2)
               
               
                  Lisätään 7 jakso seuraavasti: Melamiini ja sitä rakenteellisesti vastaavat aineet:
                  ”7 Jakso:   Melamiini ja sitä rakenteellisesti vastaavat aineet
                  
                  
                              Elintarvikkeet
                           
                           
                              Enimmäismäärät
                              mg/kg
                           
                        
                              7.1.
                           
                           
                              Melamiini
                           
                           
                               
                           
                        
                              7.1.1.
                           
                           
                              Elintarvikkeet, lukuun ottamatta äidinmaidonkorvikkeita ja vieroitusvalmisteita (1)
                              
                           
                           
                              2,5
                           
                        
                              7.1.2.
                           
                           
                              Jauhemaiset äidinmaidonkorvikkeet ja vieroitusvalmisteet
                           
                           
                              1
                           
                        
            
         (1)  Enimmäismäärää ei sovelleta elintarvikkeisiin, joiden osalta voidaan osoittaa, että 2,5 mg/kg:n ylittävä määrä melamiinia johtuu syromatsiinin sallitusta käytöstä hyönteisten torjunta-aineena. Melamiinin määrä ei saa ylittää syromatsiinin määrää.”